GULF บวก 3% โบรกฯชี้ธุรกิจไฟฟ้าโตเด่น-จ่อรวมงบ “อินทัช” เพิ่มมูลค่ามหาศาล  
GULF บวก 3% โบรกฯมอง นับตั้งแต่ปี 2563 – 2566 ธุรกิจไฟฟ้าจะเติบโตสูง พร้อมผลบวกหากรวมงบการเงินของ INTUCH เข้ามาจะช่วยเพิ่มมูลค่ามหาศาลแนะ “ซื้อ” ราคาเป้าหมาย 50 บ.
30 ส.ค. 2564

ผู้สื่อข่าวรายงานว่าวันนี้ (30 ส.ค.2564) ราคาหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 15.01 น. อยู่ที่ระดับ 39.50 บาท เพิ่มขึ้น 1.25 บาท หรือ 3.27% โดยทำจุดสูงสุดที่ 40.00 บาท และทำจุดต่ำสุดที่ 38.25 บาท ด้วยมูลค่าการซื้อขาย 2.89 พันล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (30 ส.ค.2564) โดยนับตั้งแต่ปี 2563 – 2566 ธุรกิจไฟฟ้าจะเติบโตสูง ตามกำลังผลิตที่เปิดจะดำเนินการเชิงพาณิชย์ เพิ่มขึ้น 22% CAGR อีกทั้งหากมีการรวมงบการเงินของบริษัท อินทัช โฮลดิ้งส์ จำกัด (มหาชน) หรือ INTUCH ในฐานะ บ.ย่อย จะช่วยเพิ่มมูลค่าให้กับ GULF อย่างมหาศาล คงแนะนำ “ซื้อ” GULF ราคาเป้าหมาย 50 บาท
 
 
 